Obecné zastupiteľstvo obce Patince na základe ustanovenia § 6 ods. 1 zákona č. 369/1990 Zb. o obecnom zriadení v znení neskorších predpisov, § 81 ods.8 zákona č. 79/2015 Z.z. o odpadoch a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva pre územie obce Patince toto

**NÁVRH**

**Všeobecne záväzné nariadenie obce Patince č. ............./2020**

**o miestnom poplatku za komunálne odpady a drobné stavebné odpady**

**na rok 2021 a ďalšie roky**

**§ 1**

**Základné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.
2. Toto všeobecne záväzné nariadenie upravuje:

a) stanovenie sadzieb poplatku v nadväznosti na zavedený zber odpadu,

b) určenie spôsobu vyrubenia a platenia poplatku,

c) stanovenie podmienok pre vrátenie, zníženie a odpustenie poplatku.

1. Pre účely tohto VZN sa zdaňovacím obdobím poplatku rozumie kalendárny rok.

**§ 3**

**Poplatok**

1. Poplatok platí poplatník, ktorým je:
2. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“),
3. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
4. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

**§ 4**

**Sadzby poplatku**

1. Obec Patince stanovuje:

a) sadzbu poplatku 0,0548 EUR za osobu a kalendárny deň pre poplatníka, ktorý nie je zapojený do množstvového zberu,

b) sadzbu poplatku 0,0222 EUR pri množstvovom zbere za jeden liter alebo dm3 komunálnych odpadov,

c) pre občanov, ktorí vyprodukujú viac komunálneho odpadu a nestačí im zberná nádoba určená na základe VZN Obce Patince č. 4/2016 v Časti *III.* § 6a, bod 2, majú možnosť si zakúpiť na OcÚ ďalší odvoz za 0,0222 €/lit.

d) sadzba poplatku za kilogram drobných stavebných odpadov bez škodlivín je 0,045 €

**§ 5**

**Postup obce pri vyrubení poplatku, splatnosť poplatku a spôsob zaplatenia poplatku**

Obec v zmysle § 81 zákona č. 582/2004 Z. z. vyrubuje poplatok podľa § 4 ods. 1 písm. a) tohto VZN rozhodnutím na celé zdaňovacie obdobie. Vyrubený poplatok je splatný v lehotách určených v rozhodnutí.

**§ 6**

**Spôsob, forma a miesto na zaplatenie poplatku pri množstvovom zbere**

1. Poplatníci, u ktorých je zavedený množstvový zber platia poplatok na základe písomného predpisu (faktúry) doručené Obcou Patince. Poplatok je možné uhradiť na základe identifikačných údajov, ktoré obdrží platiteľ v písomnej forme od správcu poplatku.
2. Poplatník môže zaplatiť poplatok:

a) bezhotovostným prevodom alebo

b) hotovostným vkladom na účet správcu poplatku v peňažnom ústave alebo

c) hotovostnou platbou v pokladni Obecného úradu v Patinciach.

**§ 7**

**Vrátenie poplatku**

1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia, a preukáže splnenie podmienok na vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú:

a) poplatník nesmie byť dlžníkom obce,

b) musí zaniknúť dôvod spoplatnenia (napr.: zrušenie trvalého, resp. prechodného pobytu,

zánik práva užívania nehnuteľností, úmrtie a pod.).

**§ 8**

**Zníženie poplatku**

1. Obec na základe písomnej žiadosti poplatok zníži za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Patince na 50 %.
2. Obec na základe písomnej žiadosti zníži poplatok podľa § 4, odsek 1, písm. a o 25% fyzickej osobe, ktorá má v obci trvalý alebo prechodný pobyt, a má priznanú mieru poklesu schopnosti vykonávať zárobkovú činnosť nad 70%.
3. Obec na základe písomnej žiadosti zníži poplatok podľa § 4, odsek 1, písm. a o 25% fyzickej osobe, ktorá má v obci trvalý alebo prechodný pobyt a dovŕšil 70 rokov.
4. Podkladmi pre zníženie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Patince a to:

a) potvrdenie študentského domova alebo internátu o ubytovaní, keď študuje v zahraničí,

b) pri práci vykonávanej mimo územia obce alebo SR potvrdenie zamestnávateľa o zamestnaní spolu s potvrdením alebo dokladom o ubytovaní

c) potvrdenie Sociálnej poisťovne o percentuálnej miere poklesu schopnosti vykonávať zárobkovú činnosť.

1. V prípade, že doklad podľa ods. 4 nie je v slovenskom, českom alebo maďarskom jazyku, je potrebné k dokladom predložiť aj úradný preklad.
2. Doklad nie je možné nahradiť čestným vyhlásením poplatníka.
3. Ak si v zdaňovacom období poplatník neuplatní nárok na zníženie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady podľa ods.2), nárok na zníženie poplatku za toto obdobie zaniká.

**§ 9**

**Odpustenie poplatku**

1. Obec na základe písomnej žiadosti poplatok odpustí za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Patince.
2. Podkladmi pre odpustenie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Patince, a to:

a) potvrdenie nápravno-výchovného zariadenia o výkone väzby alebo trestu,

b) potvrdenie zariadenia poskytujúceho sociálne služby pobytovou formou,

c) potvrdenie o zaplatení poplatku mimo trvalého pobytu

1. Doklad nie je možné nahradiť čestným vyhlásením poplatníka
2. Ak si v zdaňovacom období poplatník neuplatní nárok na zníženie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady podľa ods.2), nárok na zníženie poplatku za toto obdobie zaniká.
3. Obec na základe písomnej žiadosti odpustí poplatok uvedený v § 4 ods. 1, písm. c) :

a) rodinám, ktoré majú deti, ktoré neovládajú sebaobslužné hygienické činnosti (používa plienky),

b) občanom, ktorí neovládajú sebaobslužné hygienické činnosti.

**§ 10**

**Záverečné ustanovenie**

1. Na tomto VZN sa uznieslo Obecné zastupiteľstvo v Patinciach dňa .......
2. Návrh VZN bol zverejnený pred rokovaním obecného zastupiteľstva v súlade s § 6 ods.3 zákona č.369/1990 Zb. o obecnom zriadení v znení neskorších predpisov.
3. VZN nadobúda účinnosť 1. januára 2021.
4. Dňom účinnosti tohto VZN sa zrušuje VZN obce Patince č. 3/2012 o miestnom poplatku za komunálne odpady a drobné stavebné odpady.

...............................................................

*Mgr. Rozália Tóthová*

*starostka obce*